**1. Pretendenta jautājums**

Sakiet, lūdzu, kāpēc apmācītājiem pie Vispārīgās vienošanās projekta par pakalpojumu nodrošināšanu Nr.\_\_\_\_\_\_ ir pievienots 2.pielikums Jaunatnes starptautisko programmu aģentūras rīkoto ES programmas „Erasmus+: Jaunatne darbībā” /Latvijas un Šveices sadarbības programmas „Atbalsts jaunatnes iniciatīvu attīstībai attālos vai mazattīstītos reģionos” pasākumu atskaite par dalībnieku atlasi un organizatoriskā atbalsta nodrošināšanu.

**Pasūtītāja atbilde**

Saskaņā ar Nolikuma 2.16.punktā noteikto Apmācītājs Līguma ietvaros apņemas veikt Līgumā noteiktos papildus pakalpojumus, ja Pasūtītāja kontaktpersona par to informē un saskaņā ar nolikuma 2.16.8.punktu Apmācītājam ir pienākums sagatavot Papildu Pakalpojuma atskaiti (2.pielikums) ar aizpildītiem laukiem, kas attiecas uz viņa veikto Papildu Pakalpojumu un 20 darba dienu laikā (ja attiecināms) pēc apmācību beigām iesniegt to Pasūtītājam.

**Vai ir plānots, ka apmācītāji nodrošinās arī dalībnieku atlasi un organizatorisko atbalstu?**

Līguma 2.1.6.punktā ir norādīti pienākumi, kuru izpildi apņemas veikt Apmācītājs piesakoties iepirkumā, un, pamatojoties uz minēto, Pasūtītājs norāda, ka Apmācītājam Līguma ietvaros nav noteikts veikts dalībnieku atlasi.

**2.** **Pretendenta jautājums**

Kas šī iepirkuma kontekstā ir ar iepirkuma priekšmetu saistītā joma?

**Pasūtītāja atbilde**

Saskaņā ar nolikumā minēto iepirkuma priekšmets ir Jaunatnes starptautisko programmu aģentūras rīkoto neformālās izglītības apmācību vadītāju pakalpojumi.

**3. Pretendenta jautājums**

Vai ir jāiesniedz Pašnodarbinātā apliecības kopija? Nolikuma 10.1. punkts paredz iesniegt apliecinājumu, ka persona reģistrēsies pašnodarbinātā statusam, bet nenosaka jau pašnodarbinātām personām iesniegt apliecības kopiju vai apliecinājumu par šādu statusu.

**Pasūtītāja atbilde**

Saskaņā ar nolikumā minēto, pretendentam nav jāiesniedz pašnodarbinātās personas apliecības kopija. Informāciju par pretendenta statusu Pasūtītājs pārbaudīs publiski pieejamajās datu bāzēs, tādējādi atvieglojot Pretendentam piedāvājuma sagatavošanu.

**4. Pretendenta jautājums**

Vai ir plānots izsludināt atsevišķu iepirkumu neformālās izglītības aktivitāšu darba grupu vadītājiem vai pasākumu vadītājiem programmas "Erasmus+" ietvaros?

**Pasūtītāja atbilde**

Nē, šāds iepirkums Pasūtītājam nav plānots izsludināt.

**5.** **Pretendenta jautājums**

Uz kādu informāciju vai dokumentiem attiecas Vispārīgās vienošanās projekta par pakalpojumu nodrošināšanu nr.\_\_\_ 2.1 punkts?

**Pasūtītāja atbilde**

Uz visu no Pasūtītāja iegūto informāciju vai dokumentiem Līguma izpildei.

**6. Pretendenta jautājums**

Vai apmācību kalendārs tiks sastādīts uz visu iepirkuma izpildes laiku (Vispārīgās vienošanās projekta par pakalpojumu nodrošināšanu nr.\_\_\_ 2.5 punkts)?

**Pasūtītāja atbilde**

Saskaņā ar normatīvajos aktos noteikto, apmācību kalendārs tiek sagatavots ik pa pusgadam.

**7.** **Pretendenta jautājums**

Lūdzu izskaidrot Vispārīgās vienošanās projekta par pakalpojuma nodrošināšanu nr.\_\_\_ 2.25 punktu.

2.25. Ja Apmācītājs Līguma darbības laikā uzsāk vai pārtrauc dalību sabiedriskajās, nevalstiskajās, u.c. organizācijās, asociācijās, komitejās, komisijās, darba grupās u.c., kas, varētu veicināt Apmācītāja atbilstību Pasūtītāja rīkoto neformālās izglītības apmācību programmu īstenošanai, Apmācītājam ir pienākums 10 darba dienu laikā no fakta iestāšanās brīža par to rakstiski informēt Pasūtītāju. Kā tas atbilst Satversmes 102.pantam?

**Pasūtītāja atbilde**

Līguma 2.2.5.punktā noteiktā norma ir atbilstoša Satversmes 102.pantam, kurā noteikts, ka “*Ikvienam ir tiesības apvienoties biedrībās, politiskās partijās un citās sabiedriskās organizācijās*”. Minētais Līguma punkts neaizliedz Apmācītājam apvienoties biedrībās, politiskās partijās un citās sabiedriskās organizācijās, bet uzliek par pienākumu Apmācītājam informēt Pasūtītāju, ja Līguma darbības laikā tas ir uzsācis vai pārtraucis dalību sabiedriskajās, nevalstiskajās, u.c. organizācijās, asociācijās, komitejās, komisijās, darba grupās.

Dalība sabiedriskajās, nevalstiskajās, u.c. organizācijās, asociācijās, komitejās, komisijās, darba grupās var veicināt apmācītāja atbilstību konkrētām apmācību tematikām.

**8. Pretendenta jautājums**

Vai atbilstoši Elektronisko dokumentu likumam Vispārīgās vienošanās projekta par pakalpojuma nodrošināšanu nr. \_\_\_ 9.5 minētos paziņojumus var nosūtīt arī parakstītus ar drošu elektronisko parakstu?

**Pasūtītāja atbilde**

Pretendents var iesniegt piedāvājumu ar drošu elektronisko parakstu atbilstoši normatīvajos aktos noteiktajai kārtībai.